### Beslutning

 Fremsendes til Kulturudvalget til behandling i henhold til beslutning i byrådets møde den 9. september 2020.

Indstillingen handler om at sætte gang i projektet The Next Level og forandring af [adresse].

### Resumé

Magistratsafdelingen for Kultur og Borgerservice foreslår, at der sættes gang i projektet med The Next Level og forandring af [adresse] med Kultur og Borgerservice som bygherre.

The Next Level, som er en udvidelse af [adresse], består af flere elementer: Et underjordisk udstillingsgalleri på 1000 kvadratmeter og det gigantiske værk The Dome af Julius Henriksen. The Dome vil med sin loftshøjde på 15 meter, en diameter på 40 meter, et kig til det uendelige himmelhvælv, og en inderside af rummet, der oplyses af skiftende farvet lys byde på en international unik kunstoplevelse.

The Next Level vil give anledning til at samles på de forandrede udendørsarealer omkring The Dome og kunne facilitere udendørs undervisning og tværkulturelle events med alt fra børneteater til naturvejledning, i samspil med kunst, flora og fauna.

[adresse] vil blive et centrum for kulturen i [adresse] og et åndehul for byens borgere og gæster året rundt. Målet er at skabe en fremtidssikret bypark, der byder velkommen, inkluderer og inviterer til nye fællesskaber.

Opførelsen af The Next Level vil finansieres via fonde, en kommunal bevilling samt konverterede driftsmidler.

### Indstilling

Det indstilles, at:

At 1) der gives en anlægsudgiftsrådighedsbeløb/bevilling på 215,017 mio. kr.

At 2) der gives anlægsindtægtsrådighedsbeløb på 148,017 mio. kr. (ekstern finansiering) – restfinansiering på 67,0 mio. kr. sker som en driftsfinansieret anlægsbevilling jf. afsnit 6.

At 3) Kultur og Borgerservice oversender anmodning om lokalplanlægning til Teknik og Miljø.

### Sagens forløb

26-08-2020 Borgmesterens Afdeling påtegning

Fremsendes til Magistraten.

Jævnfør kommunens økonomiske politik kan måltallet for kommunens finansielle egenkapital ændres som følge af større driftsfinansierede anlægsinvesteringer. Borgmesterens Afdeling skal på den baggrund anbefale, at måltallet for kommunens finansielle egenkapital justeres med 67 mio. kr., svarende til kommunens andel af den samlede anlægsinvestering.

Borgmesterens Afdeling har herudover ingen bemærkninger til indstillingen.

 31-08-2020 Magistraten

Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Kultur og Borgerservices indstilling af 19. august 2020 i overensstemmelse med påtegning af 26. august 2020 fra Borgmesterens Afdeling.

Yan Nissen og Line Nilsson mener, at de 0,75 mio. bør findes indenfor Magistratsafdelingen for Kultur og Borgerservices eksisterende budget.

 09-09-2020 [adresse]Fremsendes til Kulturudvalget til behandling i henhold til beslutning i byrådets møde den 9. september 2020.
 16-09-2020 Kulturudvalget
Beslutning ikke frigivet